สังคมข่าวหุ้น
*ดัชนีตลาดหุ้นไทยปิดที่ระดับ 1,670.06 จุด เพิ่มขึ้น 0.27 จุด มูลค่าการซื้อขาย 46,725 ล้านบาท มองปัจจัยต่างประเทศผ่อนคลายขึ้นจากความชัดเจนที่กำหนดการเจรจาการค้าระหว่างสหรัฐฯ กับจีนที่จะเกิดขึ้นในเดือน ต.ค.นี้ ประกอบกับครม.เศรษฐกิจ มีมติเห็นชอบแพ็กเกจ Thailand Plus Package เพื่อเร่งรัดการลงทุน 7 ด้านตามข้อเสนอของบีโอไอ
8 ก.ย. 2562

 สโนว์แมน
*ดัชนีตลาดหุ้นไทยปิดที่ระดับ 1,670.06 จุด เพิ่มขึ้น 0.27 จุด มูลค่าการซื้อขาย 46,725 ล้านบาท มองปัจจัยต่างประเทศผ่อนคลายขึ้นจากความชัดเจนที่กำหนดการเจรจาการค้าระหว่างสหรัฐฯ กับจีนที่จะเกิดขึ้นในเดือน ต.ค.นี้ ประกอบกับครม.เศรษฐกิจ มีมติเห็นชอบแพ็กเกจ Thailand Plus Package เพื่อเร่งรัดการลงทุน 7 ด้านตามข้อเสนอของบีโอไอ
*EPCO เตรียมรับทรัพย์ 1,259 ล้านบาท หลังบอร์ดมีมติขายหุ้นโรงไฟฟ้าฟูเยี้ยน ที่เวียดนาม 2 โครงการ ขนาดกำลังการผลิตรวมราว 100 เมกะวัตต์ ให้ BGC เพื่อนำเงินทุนไปรองรับการขยายธุรกิจ การลงทุนใหม่ ๆ ในอนาคต รวมถึงนำไปคืนเงินกู้ จะส่งผลให้มีฐานะการเงินที่มั่นคง ซึ่งการขายหุ้นดังกล่าวเป็นไปตามกระแสข่าวก่อนนี้ ซึ่งหลังจากการซื้อขายเสร็จสมบูรณ์ก็น่าจะทำให้ BGC ถือหุ้นในโรงไฟฟ้าดังกล่าว 67% CSS ยังถือหุ้น 25% และมีผู้ถือหุ้นอื่นในสัดส่วน 8%
*M ส่งบริษัทย่อยเข้าลงทุนซื้อหุ้น “แหลมเจริญ ซีฟู้ด” ธุรกิจจำหน่ายอาหารและเครื่องดื่ม จำนวน 65% คิดเป็นมูลค่าลงทุน 2,060 ล้านบาท คาดแล้วเสร็จในเดือน ธ.ค.นี้ น่าจะช่วยให้มีการขยายธุรกิจร้านอาหารได้เร็วขึ้น และจะส่งผลให้ผลการดำเนินงานในปีหน้าโตได้
*CHO แจ้งยื่นฟ้องขสมก.ต่อศาลปกครองกลาง กรณีบอกเลิกสัญญาเช่าระบบ E-Ticket เรียกค่าเสียหายกว่า 1,556 ล้านบาท พร้อมดอกเบี้ยอัตรา 7.5% ต่อปีนับจากวันฟ้องจนถึงวันชำระแล้วเสร็จ
*TEAMG มือขึ้น มีงานเข้ามาเพิ่มอย่างต่อเนื่อง ล่าสุดเซ็นสัญญาลงทุนในโครงการบำบัดน้ำเสียและนำกลับมาใช้ใหม่ บริเวณพื้นที่สวนหลวง-สามย่านของจุฬาฯ มีขนาดกำลังการผลิตไม่ต่ำกว่า 200 ลบ.ม./วัน ระยะเวลาดำเนินการ 10 ปี คงเป็นอีกหนึ่งปัจจัยที่จะหนุนให้รายได้ปีนี้เติบโต 10-15% ได้ตามเป้าหมาย
*ORI ผุดโครงการมิกซ์ยูสขนาดใหญ่ Origin Smart City Rayong ที่ จ.ระยอง มูลค่ากว่า 10,000 ล้านบาท คาดว่าจะพัฒนาแล้วเสร็จภายใน 3-4 ปีข้างหน้า ซึ่งจะเป็นฮับแห่งใหม่ของระยอง นับเป็นการสร้างเมืองใหม่เพื่อตอบสนองการพัฒนาของภาครัฐ และยังจะเป็นเมืองต้นแบบในการบริหารจัดการพลังงานอย่างคุ้มค่าด้วยเทคโนโลยีพลังงานทดแทน ทั้งพลังงานไฟฟ้าและแสงอาทิตย์
*VRANDA แจ่ม! เตรียมรับอานิสงส์มาตรการด้านการท่องเที่ยว “ชิม-ช้อป-ใช้” ที่จะช่วยกระตุ้นจำนวนนักท่องเที่ยวให้เพิ่มมากขึ้น ซึ่งโรงแรมที่ได้รับความนิยมใกล้ ๆ กรุงเทพฯ เช่น หัวหิน พัทยา ที่มีสัดส่วนลูกค้าคนไทยสูงถึงเกือบ 50% ก็น่าจะดีไปด้วย
*ปิดท้ายพบกับข่าวหุ้นเจาะตลาด เวลา 09.35-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoon online, www.facebook.com/tv.kaohoon และ FM 102 Mhz
*พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 09.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น.